《桂枝香》
宋代·徐宝之

人间秋至。对暮雨满城，沈思如水。桐叶惊风，似语怨蛩齐起。南水月冷曾多恨，怕而今、夜深横吹。那堪更听，萧萧槭槭，透窗摇睡。

问楚梦、间云何地。但手约轻绡，省人深意。红树池塘，谁见宿妆凝睇。旧时裘马行歌事，合都归、汀苹烟芷。思王渐老，休为明珰，沈吟洛涘。

作者简介：徐宝之，字鼎夫，号西麓，庐陵（今江西吉安）人。理宗宝庆元年（一二二五）预解试（清雍正《江西通志》卷五一）。今录诗十二首。